Diari Oficial de la Generalitat Valenciana


Sumari del DOGV 8160, del 31-10-2017 (2017/9671)

Extracte de la resolució de recurs alçada de l'expedient 032017SAT000060. Infracció administrativa molt greu en matèria de prevenció de riscos laborals.
--------------------------------------------------------------------------------------------------------------------------------------------------------

### Dades del document

Número de DOGV
:   8160

Data del DOGV
:   31-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9671


Data del document
:   27-10-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Descriptors 

:   * Conselleria d'Economia Sostenible, Sectors Productius, Comerç i Treball

Extracte de la resolució de recurs alçada de l'expedient 032017SAT000060. Infracció administrativa molt greu en matèria de prevenció de riscos laborals. [2017/9671]  
La Secretaria Autonòmica d'Ocupació ha resolt en data de 28 de setembre de 2017 el recurs d'alçada interposat per la mercantil Elche Crevillente Salud, SA, contra la resolució de la Direcció General de Treball i Benestar Laboral de 17 de juliol de 2017, recaiguda en l'expedient: 032017SAT000060, que té origen en l'acta de la Inspecció Provincial de Treball i Seguretat Social d'Alacant 03201700003369.  
  
La part dispositiva de la referida resolució de 28 de setembre de 2017 estableix:  
«Resolc desestimar el recurs d'alçada interposat per la representació d'Elche Crevillente Salud, SA, i en conseqüència confirmar íntegrament la resolució de la Direcció General de Treball i Benestar Laboral de 17 de juliol de 2017, per la qual s'imposa a l'empresa interessada en este procediment una sanció per import de cent cinquanta mil euros (150.000,00 €), així com que la sanció siga feta pública, d'acord amb el que disposa l'article 2 del Reial decret 597/2007, de 4 de març, com a autora d'una infracció administrativa molt greu en matèria de prevenció de riscos laborals, establida en l'article 13.6 el Reial decret legislatiu 5/2000, de 4 d'agost, pel qual s'aprova el text refós de la Llei d'infraccions i sancions de l'orde social; els articles 4.2.d i 19, del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors; els articles 4, 14, i 15 de la Llei 31/1995, de 8 de novembre, de prevenció de riscos laborals; els articles 2, 5 i 6 del Reial decret 665/1997, de 12 de maig, sobre protecció dels treballadors contra els riscos relacionats amb l'exposició a agents cancerígens durant el treball; i els articles 1, 4 i 5 del Reial decret 374/2001, de 6 d'abril, sobre protecció de la salut i la seguretat dels treballadors contra els riscos relacionats amb els agents químics en el treball, pels fets i la resta de fonaments que consten en aquestes actuacions.»  
  
  
Als efectes del que disposa l'article 3.1 del Reial decret 597/2007, de 4 de març, sobre publicació de les sancions per infraccions molt greus en matèria de prevenció de riscos laborals, es fan constar els punts següents:  
- Nom o raó social de l'empresa sancionada: Elche Crevillente Salud, SA.  
- Sector d'activitat a què es dedica: Sanitat. Gestió privada del Centre Hospitalari Hospital Universitari del Vinalopó, pertanyent a la xarxa d'hospitals de la Generalitat  
- Número de document nacional d'identitat de les persones físiques o codi d'identificació fiscal de les persones jurídiques: NIF Y10915941.  
  
- Domicili social: c/ Tonico Sansano Mora, 14. 03660 Elx (Alacant)  
  
- Infracció comesa: falta de protecció dels treballadors contra els riscos relacionats amb l'exposició a agents cancerígens durant el treball, prevista en els articles 2, 5 i 6 del Reial decret 665/1997, de 12 de maig; en relació amb l'establida en els articles 1, 4 i 5 del Reial decret 374/2001, de 6 d'abril, sobre protecció de la salut i la seguretat dels treballadors contra els riscos relacionats amb els agents químics en el treball, pels fets i la resta de fonaments que consten en aquestes actuacions; tipificada com molt greu en l'article 13.6 el Reial decret legislatiu 5/2000, de 4 d'agost, pel qual s'aprova el text refós de la Llei d'infraccions i sancions de l'orde social; els articles 4.2.d i 19, del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors; els articles 4, 14, i 15 de la Llei 31/1995, de 8 de novembre, de Prevenció de Riscos Laborals.  
  
- Sanció econòmica imposada, incloent-hi la quantia de la mateixa, així com les altres sancions imposades amb caràcter principal o accessori, si les haguera: cent cinquanta mil euros (150.000,00 ?), així com que la sanció siga feta pública, d'acord amb el que disposa l'article 2 del Reial decret 597/2007, de 4 de març.  
- Data d'extensió de l'acta d'infracció: 30 de gener de 2017.  
- Data en què la sanció adquireix fermesa: 29 de setembre de 2017.  
  
  
Cosa que es fa pública als efectes del que estableix l'article 2 del Reial decret 597/2007, de 4 de març, sobre publicació de les sancions per infraccions molt greus en matèria de prevenció de riscos laborals.  
  
  
València, 27 d'octubre de 2017.- La directora general de Treball i Benestar Laboral: Cristina Moreno Fernández.